Juan Kasari Absence
Juan Kasari, AbsenceJuan Kasari in transition
Juan Kasari
Juan Kasari Absence II
Absence ulkoilmaprojisointi. Lumen Rauma 2022 valotaidetapahtuma
**Juan Kasari** on Helsingissä asuva ja työskentelevä kuvataiteilija, joka on valmistunut Kuvataideakatemiasta kuvataiteen maisteriksi tila-aikataiteiden koulutusohjelmasta 2012. 

Kasarin töitä on ollut esillä Sinne galleriassa Helsingissä, Galleria Hippolytessä ja MUU Galleriassa Helsingissä, valokuvakeskus Perissä Turussa ja Taidekeskus Mältinrannassa.

Hänen teoksiaan on ollut myös esillä valotaiteen seuran kuratoimissa näyttelyissä, kuten vuonna 2023 Hyvinkään taidemuseossa (Boisterios light) sekä vuonna 2024 valotaidetapahtuma LUX Helsingissä

Juan Kasarin teokset ovat suuria abstrakteja väripintoja, joissa vältetään sekä figuratiivista ilmaisua että narratiivisuutta. Ne ovat myös jatkuvassa muutostilassa. Keino- ja luonnonvalo, päällekkäisten videoprojisointien kerrokset ja katsojan läsnäolo leikkivät kaikki galleriatilan ja teosten kanssa ja synnyttävät uusia muuttuvia merkityksiä. 

Kasarin teokset perustuvat Piet Mondrianin ajatukseen puhtaasta kauneudesta, joka on vailla figuratiivista tai narratiivista sisältöä. Projisoinneissa käytetään perusvärejä ja niiden yhdistelmiä. 

Valokuvataiteessaan Kasari työskentelee hyödyntäen materiaalikokeiluja, esimerkiksi epoksilakkaa ja puhdasta pigmenttiä digitaalisiin efekteihin. Hän on hyödyntänyt kuvien tekemisessä myös tietokoneohjelmointia ja numeraalisia keinoja.. 

Kasari on tehnyt myös kokeellisen musiikin levytyksiä nimellä 80juan80. Kokoonpanoon kuului Kasarin ohella Lari Koppinen, rummut ja Ville Koppinen kitara. Kokoonpano keikkaili uosina 2005-2007. Kasari tekee musiikkia projektiluonteisesti.

Vuonna 2005 Kasari oli perustamassa Helsinkiin 00130Galleryä. Galleria sijaitsi Korkeavuorenkadulla Designmuseon vieressä ja kuului 2000-luvun alun vaihtoehtoisten gallerioiden liittymään Huudon ja Myymälä2:n ohella.. 00130Gallery joutui muuttamaan pois Korkeavuorenkadun tiloistaan talon remontin vuoksi vuonna 2014.

Kasari on osallistunut nykytaidetta koskeviin paneeleihin ja keskusteluihin ja hän on ollut mm. Kuvataideakamian maisteriohjelman opiskelijavalintalautakunnassa, MUU ry taidejärjestön hallituksessa sekä jäsenvalintalautakunnassa. 

Kuvataiteilijana toimimisen ohella Kasari on toiminut opettajana Helsingissä. 

Juan Kasarin isä oli muusikko, säveltäjä Olavi Kasari (1932-2019) ja Kasarin setä on tutkija ja muusikko Heikki Kasari*lähde?*. Juan Kasarin pikkuserkku on muusikko Pekka Kasari.

Lähteet
-------

1. ↑  Juan Kasari *www.juankasari.com*. Viitattu 9.9.2018.
2. ↑  Henriikka Simojoki: Juan Kasari *web.uniarts.fi*. Viitattu 9.9.2018. (englanniksi)
3. ↑  Without Beginning or end | Sinne *Sinne*.  Arkistoitu 9.9.2018. Viitattu 9.9.2018.
4. ↑  Hippolyte - Hippolyte 14.9.-7.10.2012, Juan Kasari: More Surface – More Feeling *Hippolyte*. Viitattu 9.9.2018.
5. ↑  Author: Timo Soppela/MUU: Artists' Association MUU » JUAN KASARI – IN TRANSITION *www.muu.fi*.  Arkistoitu 29.9.2018. Viitattu 9.9.2018. (englanniksi)
6. ↑  Interview with Xavier Acarín, Curator in Residence at the Abrons Arts Center *NY art maps*. Viitattu 9.9.2018. (espanjaksi)
7. ↑  Gallery Project exhibit offers fascinating, distinctive views of 'Imagined Communities' *AnnArbor.com*. Viitattu 9.9.2018.
8. ↑  Juan Kasari: In Transition *EDIT*.  6.2.2018. Viitattu 8.9.2018.
9. ↑  Kuvat: Valokuva viittaa omaan todellisuuteensa *Helsingin Sanomat*.  27.9.2012. Viitattu 8.9.2018.
10. ↑  Konstrecension: Föränderliga färgfält som lockar *hbl.fi*. Viitattu 8.9.2018. (ruotsiksi)
11. ↑  Interview: 80juan80 – S o u n d L A B Collection *soundlab.newmediafest.org*. Viitattu 9.9.2018. (englanniksi)
12. ↑  Myrrys *www.veltti.net*.  Arkistoitu 9.9.2018. Viitattu 9.9.2018.
13. ↑  Author: Timo Soppela/MUU: Artists' Association MUU » MUU FOR EARS 4 *www.muu.fi*. Viitattu 10.9.2018. (englanniksi)[vanhentunut linkki]
14. ↑  Anarkistit galleristit *City*. Viitattu 8.9.2018.
15. ↑  ARVIOITA: Vaihtoehtogalleria aloittaa varovasti *Helsingin Sanomat*.  5.5.2005. Viitattu 9.9.2018.
16. ↑  coming up: unconfortable *www.00130gallery.net*. Viitattu 10.9.2018. (englanniksi)
17. ↑  Peer-to-Peer Review with Alan Phelan, Sascha Boldt, Kristina Norman and Elina Tuhkanen | HIAP *www.hiap.fi*.  Arkistoitu 9.9.2018. Viitattu 9.9.2018. (englanniksi)
18. ↑  Juan Kasari: Opettajan ja taiteilijan työt tukevat hyvin toisiaan • Opettaja.fi *Opettaja.fi*.  8.2.2018. Viitattu 8.9.2018.